Diari Oficial de la Generalitat Valenciana


Sumari del DOGV 4053, del 30-07-2001 (2001/7396)

ORDRE de 20 de juliol de 2001, de la Conselleria d'Agricultura, Pesca i Alimentació, per la qual es modifica l'Ordre de 26 de març de 2001, d'aquesta conselleria, per la qual es publiquen les línies pressupostàries i els imports globals màxims que financen per a 2001 les ajudes per a accions formatives en el sector maritimopesquer i de les ajudes amb finalitat estructural en el sector de la pesca i l'aqüicultura, ambdues gestionades per la Direcció General de Pesca i Comercialització Agrària.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4053

Data del DOGV
:   30-07-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/7396


Data del document
:   20-07-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda pública
    * flota pesquera
    * suport econòmic
    * aqüicultura
    * indústria pesquera
    * port pesquer
    * IFOP
    * empresa privada

ORDRE de 20 de juliol de 2001, de la Conselleria d'Agricultura, Pesca i Alimentació, per la qual es modifica l'Ordre de 26 de març de 2001, d'aquesta conselleria, per la qual es publiquen les línies pressupostàries i els imports globals màxims que financen per a 2001 les ajudes per a accions formatives en el sector maritimopesquer i de les ajudes amb finalitat estructural en el sector de la pesca i l'aqüicultura, ambdues gestionades per la Direcció General de Pesca i Comercialització Agrària. [2001/M7396]
  
Per mitjà de l'Ordre de 26 de març de 2001, d'aquesta conselleria (DOGV núm. 3.972), es van publicar els imports globals màxims que financen per a 2001 determinades subvencions gestionades per la Direcció General de Pesca i Comercialització Agrària amb bases reguladores en vigor, totes elles del programa 714.10, denominat Ordenació i Millora de la Producció Pesquera.
  
S'ha produït un augment del crèdit disponible, inicialment establit en l'ordre adés esmentada, el qual va ser mecanitzat el dia 29 de maig de 2001.
  
D'acord amb allò que s'estableix en l'article 47.11 del Text Refós de la Llei d'Hisenda Pública de la Generalitat Valenciana, aprovat mitjançant el Decret Legislatiu de 26 de juny de 1991, en què s'exigeix que en les bases reguladores de la concessió de subvencions s'indique la línia o les línies de subvencions que les financen i l'import global màxim que s'hi destina.
  
Per les raons exposades, i fent ús de les atribucions que em confereix l'article 35 de la Llei 5/1983, de 30 de desembre, del Govern Valencià,
  
ORDENE
  
Article únic
  
Modificar els imports globals màxims que, a càrrec de determinades línies de subvenció del programa 714.10, s'estableixen per a l'exercici 2001 en l'article 1 de l'Ordre de 26 de març de 2001, d'aquesta conselleria (DOGV 3972), els quals queden establits en els que s'indiquen a continuació:
  
Línia pressupostària T0205000, Ordre d'1 de març de 1995, per la qual s'estableix un sistema d'ajudes per a accions formatives en el sector maritimopesquer (DOGV núm. 2.471, de 16.03.1995). Codi comptable T0205
  
Import global màxim: 24.053.520 PTA (193.291,95 euros)
  
Aquesta línia d'ajudes es troba cofinançada amb fons finalistes procedents de la Unió Europea a través del Fons Social Europeu, i la seua distribució és la següent:
  
Fons Social Europeu: 08.971.176 PTA (135.304,36 euros)
  
Generalitat Valenciana: 9.648.322 PTA (57.987,59 euros)
  
Línia pressupostària T3115000, Ordre de 15 de setembre de 2000, per la qual s'estableixen normes d'ajudes amb finalitat estructural en el sector de la pesca i l'aqüicultura (DOGV núm. 3.846, de 28.09.2000). Codi comptable T3115
  
Import global màxim: 0.435.949.359 PTA (8.222.009,42 euros)
  
Aquesta línia d'ajudes es troba cofinançada amb fons finalistes procedents de la Unió Europea a través de l'Instrument Financer d'Orientació de la Pesca i del Ministeri d'Agricultura, Pesca i Alimentació, i la seua distribució és la següent:
  
Instrument Financer d'Orientació de la Pesca: 1.900.995.812 PTA (6.368.768,50 euros)
  
Ministeri d'Agricultura, Pesca i Alimentació: 587.119.109 PTA (926.620,46 euros)
  
Generalitat Valenciana: 389.359.945 PTA (926.620,46 euros)
  
Mantenen la vigència els altres aspectes que es regulen en l'ordre de referència esmentada.
  
Disposició final
  
Aquesta ordre entrarà en vigor a partir de l'endemà de la publicació en el Diari Oficial de la Generalitat Valenciana.
  
València, 20 de juliol de 2001
  
La consellera d'Agricultura, Pesca i Alimentació,